ຫວຽດນາມ ເພີ່ມທະວີການຮ່ວມມື ກັບບັນດາປະເທດ ອາຊີ-ອາຟຣິກາ
ບັນດາບົດປາໄສຂອງຜູ້ນຳຂັ້ນສູງຫວຽດນາມ ທີ່ກອງປະຊຸມ ໄດ້ຊ່ວຍໃຫ້ເພື່ອນມິດທັງຫລາຍໄດ້ ເຂົ້າໃຈຢ່າງລະອຽດຕື່ມ ກ່ຽວກັບ ຄວາມມານະພະຍາຍາມ ຂອງຫວຽດນາມ ພ້ອມກັບ ບັນດາປະເທດ ອາຊຽນ ໃນການສ້າງພາກພື້ນ ອາຊີຕາເວັນອອກ ສຽງໃຕ້ມີສັນຕິພາບ, ສະຖຽນລະພາບ ແລະ ວັດຖະນາຖາວອນ; ໃນນັ້ນ ເນັ້ນໜັກ ຮຽກຮ້ອງໃຫ້ແກ້ໄຂບັນດາຂໍ້ຂັດແຍ້ງ ໂດຍສັນຕິວິທີ ແລະ ສອດຄ່ອງກັບກົດໝາຍສາກົນ, ຮັບປະກັນ ສິດເສລີພາບ ແລະ ໝັ້ນຄົງ, ຄວາມສະຫງົບປອດໄພ ດ້ານການ ເດີນທະເລ, ເດີນອາກາດ; ພ້ອມກັນນັ້ນກໍ່ແບ່ງປັນບັນດາແນວຄິປະດິດສ້າງ, ປະສົບການຂອງ ຫວຽດນາມ ໃນການຊຸກຍູ້ ການຜູກພັນກັນ, ຮ່ວມມື ພັດທະນາ ກັບບັນດາປະເທດ ອາຟຣິກກາ, ຮ່ວມມື ນາມ-ນາມ.
ສານ ທີ່ທ່ານປະທານປະເທດເຈືອງເຕິນຊາງ ໄດ້ຍົກຂຶ້ນໃນ ກອງ ປະຊຸມກ່ຽວກັບ “ເພີ່ມທະວີ ການຜູກພັນ ເຊື່ອມຕໍ່ ອາຊີ-ອາຟຣິກກາ ເພື່ອສັນຕິພາບ ແລະ ຄວາມວັດທະນາຖາວອນ ຂອງໂລກ ບົນພື້ນຖານກົດໝາຍສາກົນ” ໄດ້ຮັບການຊົມເຊີຍ ແລະ ເປັນເອກະພາບໃນລະດັບສູງ ຈາກເພື່ອນມິດ ອາຊີ-ອາຟຣິກກາ, ແລະ ເປັນໜຶ່ງໃນບັນດາເນື້ອໃນກວມ ລວມຂອງກອງ ປະຊຸມ.
ຫວຽດນາມ ໄດ້ຕັ້ງໜ້າປະກອບສ່ວນໃນການສ້າງ ບັນດາເອກະ ສານ ຂອງກອງປະຊຸມ ທັງສ່ອງແສງ ໃຫ້ເຫັນຄວາມສົນໃຈລວມ ຂອງບັນດາ ປະເທດ ອາຊີ-ອາຟຣິກກາ, ທັງສອດຫ້ອຍ ບັນດາ ເນື້ອໃນສຳຄັນສໍາລັບຫວຽດນາມ ທີ່ກ່ຽວຂ້ອງກັບ ທະເລຕາເວັນ ອອກ, ຄວາມສະຫງົບປອດໄພ ຂອງແຫຼ່ງນ້ຳ ແລະ ອື່ນໆ…
ຢູ່ນອກກອງປະຊຸມ, ທ່ານປະທານປະເທດ ເຈືອງເຕິນຊາງ ແລະ ບັນດາສະມາຊິກໃນຄະນະ ໄດ້ມີການພົບປະກັບທ່ານ ຫົວໜ້າ ຄະນະ ຂອງ 25 ປະເທດ ເພື່ອປຶກສາຫາລືສົນທະນາ ບັນດາ ມາດຕະການລະອຽດ ແນໃສ່ຊຸກຍູ້ ການພົວພັນຮ່ວມ ມືສອງຝ່າຍ, ໂດຍສະເພາະແມ່ນກ່ຽວກັບຂົງເຂດການຄ້າ ແລະ ການ ລົງທຶນ, ຈາກນັ້ນຮັດແໜ້ນ ຕື່ມຄວາມສາມັກຄີ ກັບ ບັນດາ ປະເທດອາຊີ-ອາຟຣິກກາ, ຍາດແຍ່ງ ການສະໜັບສະໜູນ ຈາກບັນດາປະເທດເຫລົ່ານີ້ຕື່ມ ຕໍ່ບັນດາບັນຫາທີ່ ຫວຽດນາມ ສົນໃຈ.
ປະຕິບັດໂດຍ: VNA/VNP